ປ. ໂອ​ບາ​ມາ ມ້ວນ​ທ້າຍ ການ​ຢ້ຽມ​ຢາມ ອາ​ຟ​ຣິ​ກາ ດ້ວຍ​ຄຳ​ປາ​ໄສ ທີ່ ສະ​ຫະ​ພາບ ອາ​ຟ​ຣິ​ກາ
ປະ​ທາ​ນາ​ທິ​ບໍ​ດີ​ບາ​ຮັກ ໂອ​ບາ​ມາ ມ​້ວນ​ທ້າຍ​ການ​ຢ້ຽມ​ຢາມ​ອາ​ຟ​ຣິ​ກາ ດ້ວຍ​ການ​ກ່​າວ​ຄ​ຳ​ປາ​ໄສ ທີ່​ສຳ​ນັກ​ງານ​ໃຫ​ຍ່​ສະ​ຫະ​ພາບ​ອາ​ຟ​ຣິ​ກາ ຢູ່​ນະ​ຄອນ​ຫຼວງ ​ເອ​ທິ​ໂອ​ເປຍ.
ປະທານາທິບໍດີສະຫະລັດ ທ່ານບາຣັກ ໂອບາມາ ມ້ວນທ້າຍ ການເດີນທາງ ໄປຢ້ຽມຢາມເຂດອາຟຣິກາຕາເວັນອອກ ໃນ ວັນອັງຄານມື້ນີ້ ໂດຍກາຍເປັນຜູ້ນຳຂອງສະຫະລັດ ທີ່ຍັງກຳ ຕຳແໜ່ງຄົນທຳອິດກ່າວຄຳປາໄສຕໍ່ກອງປະຊຸມທີ່ສຳນັກງານ ໃຫຍ່ຂອງສະຫະພາບອາຟຣິກາທີ່ນະຄອນຫຼວງຂອງເອທິໂອ ເປຍ ການໃຫ້ຄວາມເຫັນຂອງທ່ານ ທີ່ສຳນັກງານໃຫຍ່ຂອງສະຫະ ພາບອາຟຣິກາທີ່ນະຄອນ Addis Ababa ມີຂຶ້ນລຸນຫຼັງການ ພົບປະກັບປະທານກຳມາທິການ ຂອງສະຫະພາບອາຟຣິກາ ທ່ານ Nkosazana Dlamini Zuma ແລະໄປຢ້ຽມ ໂຮງງານ ຜະລິດອາຫານແຫ່ງນຶ່ງ ໃນວັນຈັນວານນີ້ ທ່ານໂອບາມາ ໄດ້ພົບປະກັບນາຍົກລັດຖະມົນຕີ Hailemariam Da- saleng ໃນອັນທີ່ທ່ານເອີ້ນວ່າ ການໂອ້ລົມແບບກົງໄປກົງມາທີ່ຮວມທັງຮຽກຮ້ອງໃຫ້ລັດ ຖະບານຂອງເອທິໂອເປຍອະນຸຍາດໃຫ້ພວກນັກຂ່າວແລະບັນດາພັກຝ່າຍຄ້ານປະຕິບັດ ງານໄດ້ຢ່າງເສລີ ທ່ານເວົ້າວ່າ ການເປີດໂອກາດ ໃຫ້ແກ່ປາກສຽງເຫລົ່ານັ້ນ ຈະເສີມຂະ ຫຍາຍ ແທນທີ່ຈະເປັນການຂັດຂວາງຕໍ່ແຜນການຂອງພັກລັດຖະບານ ທ່ານ Hailemariam ກ່າວວ່າ ເອທິໂອເປຍແມ່ນມີຄວາມໝາຍໝັ້ນທີ່ຈະປັບປຸງການເຄົາ ລົບນັບຖືສິດທິມະນຸດແລະການປົກຄອງໃຫ້ດີຂຶ້ນ ຊຶ່ງທ່ານກ່າວວ່າ ພັນທະຂອງພວກເຮົາ ຕໍ່ປະຊາທິປະໄຕແມ່ນແທ້ຈິງ ບໍ່ແມ່ນພຽງຜິວເຜີນຕື້ນໆເທົ່ານັ້ນ ໃນມື້ວານນີ້ ປະທານາທິບໍດີໂອບາມາຍັງໄດ້ເພັ່ງເລັງໃສ່ສົງຄາມກາງເມືອງຢູ່ໃນຊູດານໃຕ້ ໂດຍກ່າວຕໍ່ບັນດາຜູ້ນຳ ຂອງເຄັນຢາ ອູການດາ ເອທິໂອເປຍ ແລະສະຫະພາບອາຟຣິກາ ວ່າ ເງື່ອນໄຂຢູ່ໃນປະເທດດັ່ງກ່າວ ແມ່ນກຳລັງຕົກຢູ່ໃນສະພາບ ທີ່ຮ້າຍແຮງຫລາຍ ທ່ານ ກ່າວວ່າ ປະທານາທິບໍດີຊູດານໃຕ້ແລະບັນດາຜູ້ນຳພັກຝ່າຍຄ້ານຕ່າງກໍດື້ດ້ານແລະຫາແຕ່ ຜົນປະໂຫຍດໃສ່ຕົນເອງແທນ ທີ່ຈະແມ່ນຜົນປະໂຫຍດຂອງປະເທດຊາດບ້ານເມືອງ ທຳນຽບຂາວກ່າວວ່າ ບັນດາພວກຜູ້ນຳທີ່ພົບປະກັນໃນວັນຈັນວານນີ້ ຍັງໄດ້ຕົກລົງກັນວ່າ ພວກຜູ້ນຳຂອງຊູດານໃຕ້ ຈຳເປັນຕ້ອງໄດ້ບັນລຸ ຂໍ້ຕົກລົງສັນຕິພາບ ພາຍໃນກຳນົດເສັ້ນ ຕາຍວັນທີ 17 ສິງຫານີ້ ເຈົ້າໜ້າທີ່ສະຫະພາບອາຟຣິກາທ່ານນຶ່ງກ່າວຕໍ່ພວກນັກຂ່າວວ່າ ບັນດາຜູ້ນຳໄດ້ຫາລືກັນ ກ່ຽວກັບທາງເລືອກຕ່າງໆ ຮວມທັງການລົງໂທດແລະການສົ່ງກຳ ລັງແຊກແຊງຂອງພູມີພາກໄປປະຈຳການ ຊູດານໃຕ້ ໄດ້ເກີດບັນຫາຂັດແຍ້ງ ມາໄດ້ນຶ່ງປີເຄິ່ງແລ້ວ ເວລາການປະທະກັນໄດ້ລະເບີດ ຂຶ້ນລະຫວ່າງກອງກຳລັງທີ່ຈົງຮັກພັກດີຕໍ່ປະທານາທິບໍດີແລະຮອງປະທານາທິບໍດີຂອງປະ ເທດດັ່ງກ່າວ